
# Татарстанның 9 меңнән артык гаиләсе ана капиталы ярдәмендә торак шартларын яхшыртты

Бу максатларга Социаль фондның республика бүлеге 5,9 млрд сум акча бүлеп биргән

Быел Татарстанның 9942 гаиләсе ана капиталы ярдәмендә торак шартларын яхшыртты. Бу максатларга Россия Социаль фондының Республика бүлеге төзүчеләргә, кредит учреждениеләренә һәм физик затларга 5,9 млрд сум акча күчергән.


Торак шартларын яхшырту – сертификатны куллануның иң популяр юнәлешләренең берсе. Аны ана капиталы хуҗаларының 90% ы диярлек кулланган. Сертификат ярдәмендә шәхси йортны төзү яки реконструкцияләү өчен түләргә, кредит алганда беренчел кертем кертергә һ.б. мөмкин.

2020 елның апреленнән кредит рәсмиләштерү белән торак шартларын яхшыртуга ана капиталы белән идарә итү турында гаризаны банкта бирергә мөмкин. Гаризалар һәм кирәкле мәгълүматлар банк документларыннан Россия Социаль фондына электрон каналлар аша тапшырыла.

Ана капиталын торак сатып алуга яки төзүгә юнәлтеп, сертификатны акчага әйләндерү тәкъдимнәреннән сакланыгыз, чөнки бу законсыз булып тора (өч яшькә кадәрге балалары булган гаиләләргә айлык түләүләр – искәрмә). Бу хакта Россия Социаль фондының Татарстандагы бүлекчәсе матбугат хезмәтендә искәртәләр.


KZN.RU

Следите за самым важным и интересным в Telegram-каналеТатмедиа

## Нет комментариев
Татарстанның 9 меңнән артык гаиләсе ана капиталы ярдәмендә торак шартларын яхшыртты